«Երևան» կայանի գիտաշխատողները՝ ընկ. Դ. Մնացականյանը և Ժ. Մանուկյանը, հետազոտությունների մեկնեցին Արազի ափին գտնվող հայկական գյուղերը: Բազմաթիվ շինություններ վնասվել էին: Աղյուսից շինված տների պատերին ճաքեր էին առաջացել: Ճաքեր կային նաև գետնի վրա (10 մ երկարությամբ, 5-7 սմ լայնությամբ): Նման երևույթները կարող են տեղի ունենալ 5-6 բալ երկրաշարժի դեպքում: Դա ապացուցեց «Երևան» կայանի գործիքների ճշգրտությունը: